Germaniya politsiyasi Essendagi sikxlar to‘yida ro‘y bergan portlashni terakt bilan bog‘lamoqda

Germaniya politsiyasi Essen shahrida 16-aprel, shanba kuni bo‘lib o‘tgan sikxlar to‘yida ro‘y bergan portlash sababini terakt bilan bog‘lamoqda. Bu haqda “TASS” xabar berdi.

“Bu hodisa terakt bo‘lganidan kelib chiqish lozim”, — deya ta’kidlagan Essen politsiyasi rahbari Frank Rixter. Uning aytishicha, portlashni uyushtirganlikda gumon qilinib, salafiylar oqimiga mansub 16 yoshli ikki nafar o‘smir qo‘lga olingan. Mahalliy OAV ular aybini qisman tan olganini bildirmoqda. Boshqa tafsilotlar keltirilmagan.
Sixklar jamoasi tomonidan o‘tkazilgan va 200 nafarga yaqin mehmon ishtirok etgan to‘y marosimidagi portlash oqibatida uch kishi jarohat olgan.